اسلام کنفرانسی گنج‌لر فورومو باشقانی، ائلچی ائلشاد ایسکندروو، "خوجا‌لی اوچون عدالت" اولوسلارآراسی ایله‌تیشیم کامپانیاسینا اسلام امکداش‌لیق تشکیلاتی پارلمان‌لار بیرلیگی عضو اولکه‌لری طرفیندن دستک وئریلدیگینی ایفاده ائده‌رک، کنفرانسدا آلینان قراردا، 54 اؤلکه‌نین پارلمانینا، اسلام امکداش‌لیق تشکیلاتی پارلمان‌لار بیرلیگی و اسلام کنفرانسی گنج‌لر فورومو امکداش‌لیغییلا، قتل‌عامین تانینماسی اوچون جدی سیاسی حقوقی فعالیت‌لرین ائدیلمه‌سی چاغریسی‌نین یئر آلدیغینی بیلدیردی.
اسلام کنفرانسی گنج‌لر فورومو ایستانبول مرکز افیسین‌دن وئریلن آچیقلامادا، اسلام امکداش‌لیق تشکیلاتی پارلمان‌لار بیرلیگی‌نین 12.جی کنفرانسی‌نین، مالی‌نین باشکندی باماکودا گرچکلشدیریلدیگی وورغولاندی.
آچیقلامادا، "اسلام امکداش‌لیق تشکیلاتی پارلمان‌لار بیرلیگی و اسلام کنفرانسی گنج‌لر فورومو آراسیندا امکداش‌لیق" حاقیندا قرارین قبول ائدیلدیگی کنفرانسدا، اسلام کنفرانسی گنج‌لر فورومونون مدنیتلرآراسی دیالوگدان مسئول لیلا علی‌یئوانین گیریشیمی ایله حیاتا گئچیریلن، اولوسلارآراسی مجرادا آذربایجان تورک‌لری‌نین 1992.جی ایلده یاشادیغی ظولوملر حاقیندا فرقینده‌لیگی آرتیرماغی هدفله‌ین "خوجا‌لی اوچون عدالت" اولوسلارآراسی ایله‌تیشیم کامپانیاسی‌نین دا اله آلیندیغی بیلدیریلدی.
آچیقلامادا، خوجا‌لی قیرغینی‌نین، 54 اؤلکه‌نین پارلمان نماینده‌لری طرفین‌دن، "سوی‌قیریم و اینسانلیغا قارشی جینایت" اولا‌راق قبول ائدیلدیگی، سوی‌قیریمی تؤره‌دن جینایتکارلارین دا جزالاندیریلماسی چاغریسی ائدیلدیگی ایفاده ائدیلدی.
قونو ایله ایلگیلی ائلچی ائلشاد ایسکندرووو، "خوجا‌لی قیرغینی‌نین 25.جی ایلدؤنومو اولان بو ایلده قبول ائدیلن قراردا، 54 اؤلکه‌نین پارلمانینا، قیرغی‌نین تانینماسی اوچون جدی سیاسی حقوقی فعالیت‌لرین ائدیلمه‌سی چاغریسی وار. عینی زاماندا، سندین قبولو گؤستریر کی، فاجعه‌نین اوزرین‌دن 25 ایل کگئچمه‌سینه باخمایا‌راق خوجا‌لی سوی‌قیریمی، دونیانین ویجدانیندا سیزلایان بیر یارا اولا‌راق قالماقدا‌دیر و دونیا ایجتیماعیتینده سوی‌قیریم سوروم‌لولارینا لازیم‌ جزانین وئریلمه‌سی یولوندا جدی بیر قرار‌لی‌لیق اولدوغونو گؤسترمکده‌دیر. دونیا پارلمان‌لاری‌نین دؤردده بیرین‌دن چوخونو تمثیل ائدن اسلام امکداش‌لیق تشکیلاتی پارلمان‌لار بیرلیگی‌نین آلدیغی بو قرار، دونیا ایجتیماعیته سؤزده ارمنی سوی‌قیریمینی قبول ائتدیرمه‌یه چالیشان ارمنی لوبی‌سینه وورولموش آغیر بیر ضربه‌دیر" دئدی.
